Държавен вестник, бр. 75, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  75
асистент“ може да се заема от лица без при­
добита научна степен „доктор“, когато това 
е предвидено в правилника на съответното 
висше училище.
(3) Академичната длъжност „главен асис­
тент“ се заема въз основа на конкурс и избор.
Чл. 46. (1) Кандидатите за заемане на 
академичната длъжност „главен асистент“ се 
оценяват по съвкупност от следните критерии 
и показатели:
1. учебна работа:
а) аудиторни и извънаудиторни заня­
тия – използване на електронно обучение;
б) работа със студенти и докторанти – съв­
местна работа със студенти в изследователски 
и творчески проекти;
2. изследователска и/или творческа работа:
а) изследователска работа – участие в из­
следователски проекти, завършили с научни 
разработки;
б) творческа работа – създаване на произве­
дения на изкуството с национално признание; 
членство в творческа организация;
в) научни публикации – печатни, както и 
електронни научни публикации, включително 
в научния електронен архив на съответното 
висше училище или научна организация;
г) творчески изяви – поне една творческа 
изява на международно признат форум;
д) работа по учебна програма или курс.
(2) При научните специалности в областта 
на изкуствата вместо изследователската работа 
може да се оценява художественотворческата 
работа.
(3) В правилниците на висшите училища и 
научните организации може да се предвидят 
и допълнителни критерии и показатели освен 
тези по ал. 1.
Чл. 47. (1) Конкурсът се обявява в „Дър­
жавен вестник“ и на интернет страницата на 
висшето училище или научната организация, 
на МОМН и на НАОА.
(2) Кандидатите за участие в конкурса 
подават документи в съответствие с изис­
кванията на ЗРАСРБ, по този правилник и 
по изискванията на висшето училище или 
научната организация.
(3) Срокът за подаване на документи за 
участие в конкурса е не по-кратък от два ме­
сеца от обявяването му в „Държавен вестник“.
Чл. 48. (1) Кандидатите се допускат до 
участие в конкурса от комисия, в която се 
включват ръководителят на приемащото струк­
турно звено, за чиито нужди е конкурсът, и 
ръководителят на първичното звено, което е 
направило предложението за конкурса. Пред­
седателят и останалите членове на комисията, 
както и техният общ брой се определят със 
заповедта на ректора на висшето училище или 
на ръководителя на научната организация за 
назначаване на комисията.
(2) За допускането на кандидатите до учас­
тие в конкурса комисията съставя протокол, 
който се подписва от всички членове. Пред­
седателят на комисията писмено уведомява 
кандидатите за допускането им до участие в 
конкурса, като за недопуснатите кандидати 
се посочват и мотивите за недопускането им.
(3) Допуснатите кандидати се уведомяват 
писмено за датата, часа и мястото на про­
веждане на конкурсния изпит в срок 14 дни 
след избирането на научното жури, като им 
се предоставя и въпросникът за провеждане 
на конкурсния изпит.
(4) Конкурсният изпит се провежда не 
по-късно от един месец от изпращането на 
съобщението по ал. 3.
Чл. 49. (1) Конкурсът се провежда от на­
учно жури в състав пет хабилитирани лица. 
Трима от членовете на журито са вътрешни, 
а двама – външни за висшето училище или 
научната организация. За председател на жури­
то се определя вътрешен за висшето училище 
или научната организация член на журито.
(2) Съставът на научното жури се определя 
не по-късно от два месеца от обявяването на 
конкурса в „Държавен вестник“. 
(3) Научното жури се утвърждава със за­
повед на ректора на висшето училище или 
на ръководителя на научната организация 
по предложение на факултетния, съответно 
научния съвет.
Чл. 50. (1) Всеки член на журито оценява 
с положителна или отрицателна оценка кан­
дидатите поотделно.
(2) Не по-късно от 7 дни след провежда­
нето на конкурсния изпит председателят на 
научното жури представя обобщен доклад 
заключение за резултатите от конкурса до 
факултетния, съответно научния съвет с 
предложение за избор, който се подписва от 
всички членове на журито.
(3) При повече от един кандидат, издържал 
конкурса, научното жури прави мотивирано 
предложение за избор в доклада си до факул­
тетния или научния съвет. 
Чл. 51. (1) Изборът на „главен асистент“ се 
провежда от факултетния, съответно научния 
съвет не по-късно от 14 дни след получаване 
на предложението.
(2) Изборът се провежда при условия и 
по ред, определени с правилника на висшето 
училище или научната организация.
(3) В срок до 14 дни след провеждането 
на избора всеки от кандидатите, явили се на 
конкурсния изпит, се уведомява писмено за 
резултата от конкурса и избора.
Чл. 52. Трудовото правоотношение меж­
ду висшето училище, съответно научната 
организация и лицето, спечелило конкурса, 
възниква от деня на утвърждаване на избора 
от ректора, съответно ръководителя на на­
учната организация. В едномесечен срок от